                            
[image: konturas]

ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO SAVIVALDYBĖS ĮSTAIGŲ VADOVŲ NUSIŠALINIMO TVARKOS

2024 m. liepos     d. Nr. MT-
Šakiai

[bookmark: _Hlk104358788]Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 1 dalies 8 punktu, Lietuvos Respublikos viešųjų ir privačių interesų derinimo įstatymo 11 straipsniu, Privačių interesų deklaracijų pildymo, tikslinimo, papildymo ir pateikimo taisyklių, patvirtintų Vyriausiosios tarnybinės etikos komisijos 2020 m. gruodžio 30 d. sprendimu Nr. KS-176 „Dėl privačių interesų deklaracijos formos bei jos pildymo, tikslinimo, papildymo ir pateikimo taisyklių patvirtinimo“, 41 punktu:
1. N u s t a t a u, jog sprendimai dėl Šakių rajono savivaldybės įstaigų vadovų nusišalinimų priimami savivaldybės mero potvarkiu, atsižvelgiant į raštu pateiktus vadovų pranešimus dėl nusišalinimo per dokumentų valdymo sistemą (DVS).
2. Į p a r e i g o j u Šakių rajono savivaldybės įstaigų vadovus:
2.1. Privačių interesų registre (PINREG) deklaruoti visas aplinkybes, dėl kurių teikiami pranešimai apie nusišalinimus;
2.2. po nusišalinimo pareiškimo jokia forma nedalyvauti toliau atliekant tarnybines pareigas, susijusias su deklaruotu privačiu interesu;
2.3. įstaigų interneto svetainėse skelbti išsamią informaciją apie pateiktus nusišalinimus, nurodant konkrečias viešųjų ir privačių interesų konfliktą keliančias aplinkybes, ir pateikti duomenis Vyriausiajai tarnybinės etikos komisijai.
Šis potvarkis per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras			             		            	Raimondas Januševičius

Šakių rajono savivaldybės administracijos
vyriausioji specialistė

